钦定古今图书集成/明伦汇编/官常典/第635卷 > 薛大鼎
## 钦定古今图书集成/明伦汇编/官常典/第635卷 > 薛大鼎

按《唐书循吏传》：“大鼎字重臣，蒲州汾阴人。父粹，为隋
介州长史，与汉王谅同反，诛大鼎，贳为官奴，流辰州，
用战功得还。高祖兵兴，谒见龙门，因说帝绝龙门军
永丰仓就食，传檄远近，据天府，示豪杰，为拊背扼喉
计。帝奇之。时诸将已决策先攻河东，故议置授大将
军府察非掾，出为山南道副大使，开屯田以实仓廪。”
赵郡王孝恭讨辅公祏，以大鼎为饶州道军师，引兵
渡彭蠡湖，以功迁浩州刺史，累徙沧州。无棣渠久𫷷
塞，大鼎浚治属之海，商贾流行，里民歌曰：“新沟通，舟
楫利，属沧海鱼盐至。昔徒行，今骋驷，美哉薛公德滂
被！”又疏长芦、漳、衡三渠，泄污潦，水不为害。是时，郑德
本在瀛州，贾敦颐为冀州，皆有治名，故河北称“铛脚
刺史。”永徽中，迁银青光禄大夫，行荆州大都督长史。
卒，谥曰恭。